Noua piesă lansată de Feli, un omagiu adus pentru Maria Tănase.
Feli a lansat "Du-te dorule", o piesă tribut pentru Maria Tănase. Piesa este inspirată de o dragoste toxică pe a trăit-o artista la un moment dat. Feli le mulțumește fanilor care sunt lângă ea online în această perioadă.
Ultima piesă a lui Feli se numește "Du-te, dorule" și e un tribut adus Mariei Tănase, cea pe care artista o consideră muză.Feli: "Am o iubire pentru ea și un respect care nici măcar nu poate fi exprimat în cuvinte. Nu am admirat pe nimeni atât de tare și nici nu știu dacă o să admir vreodată și o să iubesc vreodată un artist, atât de mult cum simt că o iubesc pe ea."Feli mai spune că, pentru noua sa piesă, a trebuit să își deschidă sufletul.E despre o dragoste toxică. După despărțire, a lăsat orgoliul să îi guverneze viața.Feli: "Mi se pare cel mai corect față de oamenii care îmi ascultă muzica să scriu povești care sunt reale, să nu inventez pentru că dacă inventez că am trăit niște sentimente, nu am ce să transmit omului care îmi ascultă muzica."Pandemia de Covid-19 a ținut-o departe pe Feli de fanii săi, însă e încrezătoare.Feli: "Pentru noi este o perioadă foarte grea pentru că nu mai putem să mai cântăm în fața voastră, nu putem să vă mai luăm în brațe și să vă pupăm așa că în numele meu și al colegilor mei, mulțumim că ne urmăriți și că ne sprijiniți pe rețelele de socializare pentru că deocamdată asta ne-a rămas până să ne revedem.".